ועדת הכלכלה, כנסת 18, פרוטוקול מספר 888, 2012-06-17 15:00

כרמל שאמה-הכהן: אנחנו פותחים את הדיון של ישיבת ועדת הכלכלה.

כרמל שאמה-הכהן: על סדר-היום הצעות חוק פרטיות לתיקון פקודת מסילות הברזל (חיוב מוגדל בשל נסיעה ללא כרטיס ברכבת מקומית – הפחתת סכום וערר), התשע"ב–2012, של חברי הכנסת רותם ואילטוב, והצעה מקבילה של חברי הכנסת מקלב וגפני.

לאה ורון: אדוני ודאי מציע לאחד אותן.

כרמל שאמה-הכהן: לאחד?

דוד רותם: כן.

אורי מקלב: כן.

כרמל שאמה-הכהן: מי בעד מיזוג ההצעות?

כרמל שאמה-הכהן: בעד – פה אחד

כרמל שאמה-הכהן: המיזוג אושר פה אחד.

דוד רותם: לא צריך אישור של ועדת הכנסת?

איתי עצמון: הוועדה רשאית בהחלטתה לפי סעיף 79 לתקנון.

דוד רותם: תודה רבה.

כרמל שאמה-הכהן: הולכים לנוסח החדש?

כרמל שאמה-הכהן: אתה בא עם הנוסח שמולנו, זה הנוסח הממשלתי?

דוד רותם: כן.

דוד רותם: ועדת השרים אישרה את החוקים האלה בתיקונים מסוימים, כאשר גובה הקנס לא אושר לנו, ולכן זה הורד.

דוד רותם: וצריך לדון בוועדת הערר בהשגה, כאשר יש פה שני דברים שצריך להכניס: אחד, זו הוראת מעבר לגבי מה יקרה עד היום שבו תוקם ועדת הערר, כי התחולה היא שלושה חודשים לגבי ועדת הערר.

דוד רותם: הדבר השני, זה מתי מתחיל חיוב הריבית.

כרמל שאמה-הכהן: אוקיי.

כרמל שאמה-הכהן: למישהו יש הערות?

דוד רותם: לא, כי אני יודע שמשרד המשפטים - - -

יערה למברגר: מה הדבר השני?

דוד רותם: מתי מתחיל חיוב הריבית.

יערה למברגר: אה, מתי מתחיל חיוב הריבית.

יערה למברגר: זה הוסדר.

לאה ורון: הצעת נוסח ממשרדי הממשלה.

כרמל שאמה-הכהן: מי מתחיל להקריא את הנוסח?

דוד רותם: אתה רוצה שאקריא?

כרמל שאמה-הכהן: כן.

כרמל שאמה-הכהן: הסבר.

דוד רותם: ההסבר נורא פשוט.

דוד רותם: בדרך כלל על ועדת ערר כזאת הולכים היום לבית-משפט שלום.

כרמל שאמה-הכהן: במקום לוועדת ערר.

דוד רותם: לא.

דוד רותם: אחרי ועדת ערר.

כרמל שאמה-הכהן: אחרי ועדת ערר.

דוד רותם: מה שקורה פה, זה שאפשר יהיה להגיש ערעור ברשות.

דוד רותם: צריך קודם כל לפנות לבית-המשפט, לקבל רשות, ואז אפשר יהיה להגיש ערעור על ההחלטה של ועדת הערר.

דוד רותם: נכון?

דוד רותם: אני שמח.

אורי מקלב: לצמצם את האפשרות של המערער.

דניאל הרשקוביץ: הפכו את זה מזכות לרשות.

דוד רותם: כן, זה ערעור ברשות ולא ערעור בזכות.

דוד רותם: לא נורא.

דניאל הרשקוביץ: אחרי שנתנו להם את ההשגה, זה בסדר.

דוד רותם: לא צריך להגזים, אין גם זה וגם זה וגם זה.

אורי מקלב: לצמצם את האפשרות של הערר.

דוד רותם: וממילא בסוף הולכים לבג"ץ, אז זה לא משנה.

כרמל שאמה-הכהן: זה כל מה שאומר הסעיף הזה?

דוד רותם: כן, זה כל מה שאומר הסעיף הזה.

דוד רותם: (ד3), אתה מתכוון.

כרמל שאמה-הכהן: לא רק (ד3), לא.

כרמל שאמה-הכהן: כל סעיף 1.

לאה ורון: לא, כל סעיף 1 להצעת החוק.

דוד רותם: אה, כל סעיף 1.

דוד רותם: סליחה, חשבתי שאתה מתכוון רק ל-(ד3).

אורי מקלב: זו לא ועדת החוקה.

דוד רותם: לא, זו לא ועדת החוקה.

דוד רותם: פה צריך להסביר מה אומר החוק.

דוד רותם: בחוק הזה בעצם מה שקורה, זה שאנחנו גם מאפשרים השגה - - -

אורי מקלב: ההליך הראשון.

כרמל שאמה-הכהן: ההליך הראשון זה השגה.

כרמל שאמה-הכהן: דהיינו, בעל ההיתר עצמו בודק.

דניאל הרשקוביץ: החברה.

דוד רותם: החברה בודקת.

דניאל הרשקוביץ: מחזירה תשובה.

דוד רותם: וצריכה לתת תשובה, ואז יש על זה ועדת ערר.

דניאל הרשקוביץ: שזה חדש.

דוד רותם: שזה חדש.

דוד רותם: ועדת הערר מורכבת ממי שכשיר להתמנות לשופט של בית-משפט שלום, נציג משרד התחבורה, התשתיות הלאומיות והבטיחות בדרכים ונציג ציבור.

אורי מקלב: המודל שקיים בוועדת ערר זה - - -

כרמל שאמה-הכהן: כמו בחוצה-ישראל.

אורי מקלב: בדיוק.

דוד רותם: נכון.

אורי מקלב: ובעוד מקומות.

דוד רותם: כל ההוראות של חוק בתי-הדין המינהליים יחולו על ערר על ועדת הערר, בשינויים המחויבים להחלטה הסופית של ועדת הערר – אפשר ברשות לוותר על בית-המשפט המחוזי.

כרמל שאמה-הכהן: יש הערות?

כרמל שאמה-הכהן: משרד המשפטים?

דין ליבנה: מסכימים לנוסח שהצעתם.

כרמל שאמה-הכהן: מסכימים?

דין ליבנה: כמובן שמסכימים.

כרמל שאמה-הכהן: כן, בבקשה.

איתי עצמון: אני רק רוצה לציין לעניין סעיף קטן (ד3) המוצע, שבו מחילים את הוראות חוק בתי-דין מינהליים – להפנות את תשומת הלב לכך שסעיף 54 לחוק בתי-דין מינהליים מסמיך את שר המשפטים לקבוע הן "שיעורים או שיעורים מרביים של הוצאות ושכר טרחה, לבעלי דין או לעדים" וכן אגרות, והאגרות האלה מגיעות לאישור ועדת החוקה.

איתי עצמון: השאלה אם לא ראוי שוועדת הכלכלה, שמטפלת בכל החוק, תטפל גם בזה.

דוד רותם: לא, לא ראוי שוועדת הכלכלה, ראוי שוועדת החוקה תתעסק בהוצאות.

כרמל שאמה-הכהן: באגרות של בית-המשפט?

איתי עצמון: רק בנושא של האגרות.

דוד רותם: זה יישאר בוועדת החוקה.

דוד רותם: זה חשוב.

דוד רותם: זה תמיד נשאר בוועדת החוקה.

דוד רותם: מוועדת החוקה לא לוקחים שום דבר.

לאה ורון: יש לנו עוד כמה דברים שאנחנו יכולים להעביר לאדוני.

דוד רותם: אין שום בעיה, תעבירו.

כרמל שאמה-הכהן: אנחנו עשירים.

דוד רותם: גם אני עשיר, אבל אצלי עובדים חמישה ימים בשבוע.

לאה ורון: אצלנו עובדים עד חצי הלילה.

כרמל שאמה-הכהן: איפה עובדים חמישה ימים בשבוע?

דוד רותם: בוועדת החוקה.

כרמל שאמה-הכהן: רגע, עוד לא אושר הסעיף.

יערה למברגר: סעיף-סעיף.

כרמל שאמה-הכהן: התחלת את סעיף 2?

דוד רותם: כן.

כרמל שאמה-הכהן: רגע, גם לי יש הערות.

דוד רותם: טוב, סליחה.

כרמל שאמה-הכהן: עם כל הכבוד.

אורי מקלב: יש לך הרגלים רעים.

כרמל שאמה-הכהן: הוא רץ – "פותחים לו".

כרמל שאמה-הכהן: ב-(ד2), לגבי הרכב הוועדה – שתהיה לפחות אשה אחת בהרכב.

אורי מקלב: אין – ועדת החוקה.

דין ליבנה: אדוני, אם יורשה לי, אין צורך לקבוע את זה בחוק הפרטיקולרי.

דין ליבנה: זה מינוי של שרים, יש הנחיות ליועץ המשפטי לממשלה.

כרמל שאמה-הכהן: שמה?

דין ליבנה: שצריך לעשות ייצוג הולם.

דוד רותם: כן.

כרמל שאמה-הכהן: אין ועדות ערר בהן רק גברים?

דין ליבנה: לא בדקתי את כל ועדות הערר באופן רוחבי.

כרמל שאמה-הכהן: אוי, באמת, נו.

כרמל שאמה-הכהן: זה סותר את ההוראות שלכם?

דוד רותם: אבל לא צריך.

יערה למברגר: לא נתחיל לכתוב עכשיו – עכשיו זה משתמע - - -

כרמל שאמה-הכהן: אבל אנחנו כותבים את זה כל הזמן בוועדת הכלכלה.

איתי עצמון: אושרו כבר כמה וכמה סעיפים כאלה.

כרמל שאמה-הכהן: כמה סעיפים, כן.

דין ליבנה: בוועדות ערר?

כרמל שאמה-הכהן: כן.

כרמל שאמה-הכהן: בוועדות ובמועצות – בכל מיני.

יערה למברגר: בוועדת ערר יש פה שלושה נציגים.

יערה למברגר: אני לא כל כך מבינה מה הצורך.

יערה למברגר: יש את ההנחיות הכלליות – משרד המשפטים אפילו מקפיד עליהן.

יערה למברגר: במחלקה של דין, הוא יכול להיות עד לזה שמקפידים על קיום ההנחיות.

כרמל שאמה-הכהן: אני שואל אותך, אתה יכול להתחייב לי לפרוטוקול שאין ועדת ערר שאין בה אשה.

יערה למברגר: אבל ייצוג הולם גם לא אומר שלא תהיה ועדת ערר, שלא תהיה בה אשה.

יערה למברגר: אם יש ועדת ערר - - -

כרמל שאמה-הכהן: בסדר, אנחנו רואים שונה.

דין ליבנה: אני לא יכול להתחייב שאין ועדת ערר שאין בה אשה.

דוד רותם: יכול להיות שיש ועדות ערר שאין בהן אשה.

דוד רותם: אבל אתה יודע יש גם ועדת חקירה של חבר הכנסת טיבי, אז אני לא יכול למלא את כל הדרישות.

כרמל שאמה-הכהן: לא, למה?

דוד רותם: זה ילך באופן הגיוני.

דוד רותם: מכיוון שמי שצריך למנות נציגים זה שר המשפטים ושר התחבורה, חזקה עליהם שימנו נציג שעונה על דרישות - - -

דין ליבנה: ועל היועץ המשפטי שלהם, כשהוא בודק את המינוי לפני היועץ המשפטי לממשלה, חובה עליו לציין בפניהם, אין פה אשה, תחזרו, תביאו לי ייצוג הולם.

דין ליבנה: אם יהיה פה רק נשים, אז זה לא ייצוג הולם לצד השני.

דוד רותם: עוד פעם יועץ משפטי בעסק?

איתי עצמון: היועץ המשפטי הוא בכל ה - - -

דוד רותם: בכל בעיה.

כרמל שאמה-הכהן: אז אני שואל אותך, אתה יכול להגיד לי – הנקודה ברורה וחדה – אתה יכול להצהיר כרגע לפרוטוקול, שאחרי כל היועץ המשפטי שבודק וההוראות שלכם וההקפדה שלך, אין מצב כזה היום במדינת ישראל?

יערה למברגר: לא נגיד אין מצב כזה, גם כי נגיד יש ועדות שבהן יש הרכבים מאוד מיוחדים.

יערה למברגר: ככל שאתה עושה הרכב שיש בו תנאים מסוימים אחרי התייעצות עם זה, לפי רשימה – לפעמים אם אתה מכריח קריטריונים כאלה, אתה מסכל את המטרה של מי שהנציג הזה אמור להיות.

יערה למברגר: סתם, נציג ארגון זה וזה שמייצג, אם יש שם רק גברים - - -

כרמל שאמה-הכהן: אין פה נציג ארגון, לא, סליחה.

כרמל שאמה-הכהן: יש פה מינויים.

יערה למברגר: אז אתה שאלת על כל ועדות - - -

דין ליבנה: שאלת על כל ועדת ערר.

יערה למברגר: שאלת באופן כוללני.

יערה למברגר: לא יכולה לתת לך תשובה גורפת.

כרמל שאמה-הכהן: לא דיברתי על איפה שיש אילוצים אחרים.

דין ליבנה: יש בשירות המדינה מעל 200 ועדות ערר שונות.

יערה למברגר: אני יכולה לתת לכם דוגמה לאילוצים.

יערה למברגר: למשל, בהצעת חוק שהיתה – אני לא יודעת את השם המדויק עכשיו – למרכז להנצחת מורשת גוש קטיף, היה כתוב נציג אחד הארגונים, אחר כך כשבאו למנות, היה קושי למצוא, כי לא היה ארגון כזה.

יערה למברגר: לפעמים אנחנו מכניסים את עצמנו לסד כזה, שבאים - - -

כרמל שאמה-הכהן: יש נשים.

כרמל שאמה-הכהן: לא חסרות נשים במדינה.

כרמל שאמה-הכהן: לא שולח אותך לאיזה ארגון של גוף קטיף עכשיו.

כרמל שאמה-הכהן: נשים, 50% מהאוכלוסייה, לפחות.

דוד רותם: טוב, מה אתה רוצה?

דוד רותם: אני לא מבין.

דוד רותם: אתה לא סומך על שר המשפטים?

כרמל שאמה-הכהן: לא.

כרמל שאמה-הכהן: לא יודע.

כרמל שאמה-הכהן: שר המשפטים זה – אני לא יכול לסמוך - - -

לאה ורון: אולי על הנוכחי כן.

לאה ורון: הוא לא יודע מי יהיה אחרי זה.

כרמל שאמה-הכהן: על שר המשפטים אני לא יכול לסמוך בהגדרה, כי הוא משתנה.

יערה למברגר: יש הנחיות יועץ מאוד ברורות בעניין הזה.

יערה למברגר: הן גם מיושמות בצורה מאוד דווקנית על-ידי משרד המשפטים.

יערה למברגר: אני יכולה להגיד שבכמה סיטואציות, שבהן הייתי מעורבת בעבודה על מועצות וועדות, קיבלנו הערה כזאת ועשינו סיבוב חוזר.

אורי מקלב: אני רוצה אימא, לא סתם אשה.

אורי מקלב: אשה שהיא אימא.

אורי מקלב: - - - אימא עם עגלה - - -

דוד רותם: אדוני היושב-ראש, אגיד לך דבר אחר, אם לא ימנו אשה, זה לא יעמוד בביקורת הבג"ץ.

כרמל שאמה-הכהן: מי ילך לעשות על זה ביקורת?

דוד רותם: מה זה מי ילך?

דוד רותם: אני לא מבין אותך.

כרמל שאמה-הכהן: הכול עובר במדינה הזו, הכול נשטף.

דוד רותם: תגיד, יש פה ארגוני נשים, אני לא מבין – על כל ועדה מגישים בג"ץ.

יערה למברגר: תראה, אני הבן-אדם האחרון שיגיד משהו נגד זה.

יערה למברגר: אבל אני פשוט לא חושבת שיש - - -

כרמל שאמה-הכהן: זו המדיניות של הוועדה כל עוד אני יושב-ראש בה, ואנחנו מקפידים על זה.

דוד רותם: ומתי אתה מפסיק להיות?

דוד רותם: בשבוע הבא?

דוד רותם: לפי ההסכם עם קדימה זה היה צריך להיות לפני חודש וחצי, אבל יש אלוהים בשמים.

דוד רותם: אה, לא, עזוב, אם זה עם הסכמים עם קדימה, זה - - -

לאה ורון: והוא נענה לתפילות.

קריאה: היא נענתה.

דוד רותם: הסכמים עם קדימה זה לא דבר שצריך לקיים.

יערה למברגר: אדוני, יש לי קושי לקבוע סעיפים כאלה – אמרתם שעשיתם את זה בוועדות הקודמות, אבל אני מרגישה קושי, כי אני מרגישה שזה משפיע לנו אחר כך פרשנית על ועדות קבועות.

יערה למברגר: זה יכול בסוף להביא לתוצאה הפוכה ממה שאדוני בא להשיג.

דין ליבנה: נכון, ובוועדות ערר אין.

דין ליבנה: יכול להיות ששמתם את זה בכל מיני ועדות מינהליות, שזה משהו קצת אחר - -

יערה למברגר: במועצות.

דין ליבנה: - - או במועצות, אבל בוועדות ערר, בתור - - - משרד המשפטים, לא ידוע לי שיש הוראה כזו באף ועדת ערר קיימת.

דין ליבנה: וזה עלול לעשות גם השלכות רוחביות הפוכות למקומות אחרים.

יערה למברגר: אתה שם את זה פה בתוך כל החומרים, עובדה שכאן מצאו לנכון להציע את זה, לכן זה כנראה - - -

דין ליבנה: נכון.

דין ליבנה: ולכן לא צריך לעשות את זה בוועדות אחרות.

דין ליבנה: יש מעל 200 ועדות ערר בגופים שיפוטיים אחרים.

דין ליבנה: זה לא נכון לעשות את זה פה.

דין ליבנה: במיוחד בגלל שיש הנחיה שמחייבת לעשות את זה.

כרמל שאמה-הכהן: מה אומר היועץ המשפטי?

איתי עצמון: אני לא בדקתי בדיקה רוחבית לגבי ועדות ערר.

איתי עצמון: אני יודע, כעובדה, מכיוון שהייתי במספר דיונים של הוועדה הזאת, שלגבי מספר גופים, הוועדה קיבלה את הערת היושב-ראש והוכנסה הוראה מעין זו.

כרמל שאמה-הכהן: על השלכות רוחב אין מה לדאוג, כי זה חקיקות בעבר.

איתי עצמון: אבל שוב, אני אומר, לא בדקתי את כל ועדות הערר.

כרמל שאמה-הכהן: אם אני מוסיף משהו בעתיד, אני לא חייב לשנות כל הזמן בעבר, וזה לא משליך על זה.

יערה למברגר: לא, זה לא רק העבר.

יערה למברגר: מחר מוסיפים ועדת ערר בוועדת כספים ולא שמים – גם חקיקות מקבילות שעוברות באותו זמן.

דוד רותם: אמשיך?

כרמל שאמה-הכהן: אתה תבדוק את זה עד קריאה שנייה ושלישית?

איתי עצמון: כן.

דוד רותם: מקסימום נוסיף את זה בקריאה שנייה ושלישית.

דוד רותם: זה ממילא יישאר פה.

כרמל שאמה-הכהן: הצבעה

כרמל שאמה-הכהן: סעיף 1 להצעת חוק לתיקון פקודת מסילות הברזל (תיקון מס' ..) (ערר על חיוב מוגדל בשל נסיעה ללא כרטיס ברכבת מקומית), התשע"ב–2012, אושר.

כרמל שאמה-הכהן: הסעיף אושר.

דוד רותם: סעיף 2 גם כן אושר?

כרמל שאמה-הכהן: לא, תקריא אותו.

גיתית שיינין: יש לנו הערות על הסעיפים הראשונים.

כרמל שאמה-הכהן: שאלתי על הערות.

גיתית שיינין: אה, לא, אנחנו מרימים את היד.

גיתית שיינין: אנחנו פשוט – בנימוס.

דניאל הרשקוביץ: לא, זה כבר יפה לראות.

לאה ורון: אצלנו מדברים עם רשות דיבור, אדוני.

כרמל שאמה-הכהן: כן, מה ההערות שלכם?

יהודה שושני: צהריים טובים, ראשית, "סיטיפס" לא מתנגדת להקמת ועדת ערר.

דוד רותם: טוב.

יהודה שושני: עם זאת, אנחנו רוצים להדגיש שוועדה כזאת אינה מחויבת, לא לפי החוק הקיים ולא לפי החוזה שנחתם בין הזכיין לבין המדינה.

יהודה שושני: "סיטיפס" היום ביצעה ומבצעת באופן יזום, מיוזמתה האישית, מנגנון לטיפול בבקשות לביטול דרישות לחיוב מוגדל.

יהודה שושני: עם זאת, אני רוצה לציין ולהדגיש, ששינוי החוזה והחוק להקמת ערר כרוך בעלויות ובהשלכות נוספות לזכיין, אשר אף הוצגו למדינה בכתב ובעל פה.

יהודה שושני: אני רוצה לציין – וכבודו, אנחנו כבר דנו על זה לפני מספר חודשים – ציינתי גם כשדנו על החוק, שבו היינו ממודרים בקבלת החומר בזמן, וזו פעם שנייה במהלך השנה האחרונה שהמדינה בוחרת לעקוף הסכם בו התקשרה עם גורם פרטי.

יהודה שושני: ואני רוצה להזכיר, זה גורם פרטי שיש בו גורמים בין-לאומיים, במקרה הזה צרפתים, באמצעות חוק.

יהודה שושני: ואנחנו חושבים שבאופן כזה שיטתי שבו המדינה בוחרת לעקוף הסכמים שהתחייבה בהם, על-ידי חקיקה, לא מקובלים על ידינו.

יהודה שושני: בכל מקרה, אנחנו נמשיך להציג את ההערות הפרטניות שלנו כשניכנס יותר לעומק להצעת החוק, כדי שיתקדם הליך החקיקה.

יהודה שושני: אני רוצה לומר משפט אחרון – הגענו לכאן, ישבנו בחוץ, והופתענו לקבל נוסח חדש שמוצע על-ידי משרדי הממשלה רק דקות ספורות לפני שנכנסנו לדיון הזה.

יהודה שושני: בהצעה המקורית נאמר, כי הן מבקשות ליישם, ליישב מנגנון דומה לזה שקבוע לגבי פרויקטים שקיימים במדינה, כמו למשל כביש חוצה-ישראל, מנהרות הכרמל ונתיבים מהירים.

יהודה שושני: מעיון ראשוני, כשהסתכלנו בהצעה המעודכנת, היא שונה באופי שלה באופן מהותי מהמנגנונים הקבועים באותם פרויקטים.

כרמל שאמה-הכהן: אוקיי.

גיתית שיינין: אם אני יכולה להוסיף, בבקשה, כמה מלים.

כרמל שאמה-הכהן: כן.

גיתית שיינין: דבר ראשון, כפי שאמר מר שושני, ההצעה הזו חורגת גם ממה שהוצג לנו לגבי ההצעה הקודמת, שגם היא כשלעצמה - - -

כרמל שאמה-הכהן: כמה זמן אתם כבר פעילים?

גיתית שיינין: כמה זמן אנחנו פעילים?

גיתית שיינין: מ-19 באוגוסט.

גיתית שיינין: ואם נזכיר, אז בדיוק בין - - -

יערה למברגר: בתשלום.

כרמל שאמה-הכהן: מתי יצא הקנס הראשון?

גיתית שיינין: התחלנו לגבות תשלום - -

כרמל שאמה-הכהן: מינואר?

גיתית שיינין: - - ב-1 בדצמבר, התחילו - -

יערה למברגר: להטיל קנסות.

גיתית שיינין: - - להטיל דרישות לחיוב מוגדל - - -

כרמל שאמה-הכהן: בינואר?

גיתית שיינין: בינואר.

גיתית שיינין: אבל זה גם למעשה לא היה בינואר, זה היה - - -

שי אייזנברג: בינואר.

יהודה שושני: בינואר.

כרמל שאמה-הכהן: כמה קנסות כאלה הונפקו עד עכשיו – בסכום?

יהודה שושני: עד עכשיו הונפקו 16,000 קנסות.

כרמל שאמה-הכהן: 16,000 כפול כמה?

דין ליבנה: 180.

יערה למברגר: 180.

אורי מקלב: 186.6.

יערה למברגר: לא, 180 פלוס מחיר הנסיעה.

יערה למברגר: החיוב המוגדל זה הפיצוי הכספי ומחיר הנסיעה.

יערה למברגר: למעשה, אנחנו מדברים פה לא על קנס אלא על פיצוי כספי מוגדל.

גיתית שיינין: נכון, זה לא קנסות.

כרמל שאמה-הכהן: כמה?

כרמל שאמה-הכהן: שלושה מיליון שקלים?

כרמל שאמה-הכהן: כמה סכום הקנסות?

כרמל שאמה-הכהן: תסביר.

יהודה שושני: לא, ממש לא.

יהודה שושני: ברשותך, הוטלו 16,000, מתוכם ביקשנו לביטול החיוב המוגדל כ-50%, בערך כ-8,000.

גיתית שיינין: הגיעו אלינו.

יהודה שושני: הגיעו אלינו לבקשה לביטול כ-8,000.

יהודה שושני: מתוכם בדקנו 5,000 ומתוך ה-5,000, לרוב הקנסות נענינו בחיוב, כך שההערכה שלנו שעד עכשיו - - -

כרמל שאמה-הכהן: לכמה מתוך ה-5,000?

יהודה שושני: עד עכשיו כ-400,000 שקלים.

כרמל שאמה-הכהן: לא, לכמה מתוך ה-5,000 נעניתם?

שי אייזנברג: בסביבות 90% ומעלה.

כרמל שאמה-הכהן: אז כמה?

דוד רותם: מה זה 90% ומעלה?

דוד רותם: אפשר לדעת מספר?

כרמל שאמה-הכהן: 90% ומעלה, זה 4,500 ומעלה.

כרמל שאמה-הכהן: לפחות 4,500 נענו.

דוד רותם: סליחה, אני יכול לדעת מספר?

דוד רותם: אתה יודע, 90% ומעלה, 40% ומעלה.

דוד רותם: המעלה הזה, אני אוהב אותו.

דוד רותם: אפשר לדעת מספר, כמה קיבלתם?

שי אייזנברג: 90%.

דוד רותם: אתה יכול להגיד לי מספר?

שי אייזנברג: לא.

דוד רותם: למה לא?

שי אייזנברג: כי אני לא יודע את הנתונים.

דוד רותם: תעשה חשבון, מ-5,000 – 90% אתה לא יודע?

כרמל שאמה-הכהן: סדר גודל – בגבולות 4,500.

גיתית שיינין: כ-4,500.

דוד רותם: לא, תצהירו בבקשה, אני רוצה שתהיה פה הצהרה לפרוטוקול שקיבלתם 4,500.

יהודה שושני: אמרנו את זה גם בדיון בוועדה הקודמת, שהיתה - - -

דוד רותם: לא, אל תגיד לי מה עשיתם בוועדה הקודמת.

דוד רותם: תצהירו עכשיו לפרוטוקול שביטלתם 4,500 כאלה.

כרמל שאמה-הכהן: אמר את זה.

כרמל שאמה-הכהן: אמר את זה ברור.

שי אייזנברג: את זה אפשר להצהיר.

יהודה שושני: עשינו את זה כחלק מתהליך של - - -

אורי מקלב: יהודה, אמרתם עכשיו שני נתונים, נתון אחד שאתה מתוך ה-16,000 – 8,000 לא ביקשו בכלל, לא השיגו על זה.

כרמל שאמה-הכהן: כלומר 11,500 - - -

אורי מקלב: רק 8,000, אדוני היושב-ראש, אתה במתמטיקה חזק מאוד.

אורי מקלב: רק 8,000 השיגו, מתוכם בדקתם 5,000, כך אמר היושב-ראש.

אורי מקלב: מתוך ה-5,000, אתה אומר לוועדה, של-90% אתם נעניתם בחיוב.

אורי מקלב: ואתה אמרת בקול גם כן, ש-450,000 שקלים אתם גביתם, שלחתם חיובים.

אורי מקלב: לפי החשבון שלי, ואמרתי להם שאני לא למדתי ליבה - -

גיתית שיינין: זה לא מדויק.

אורי מקלב: - - ואני לא יודע בדיוק, אבל אני בכל אופן יודע ש-5,000 פירושו 900,000 שקלים קנסות.

אורי מקלב: מ-900,000 שקלים אתם גביתם 450,000 שקלים.

אורי מקלב: הפירוש הוא שנעניתם רק ל-50% ו-50% דחיתם.

קריאות: - - -

יערה למברגר: מתוך 16,000 זה 8,000 - - -

אורי מקלב: דיברתי על 8,000 שרק הגישו.

אורי מקלב: מתוך ה-8,000 – ב-5,000 דנו, מתוך ה-5,000 - - -

גיתית שיינין: יערה, רגע.

קריאות: - - -

כרמל שאמה-הכהן: זו לא ביקורת חשבונאית, זה רק כדי לקבל סדר גודל.

שי אייזנברג: אנסה לעשות סדר.

אורי מקלב: אם כך, אני חושב שרק 50% נענו.

כרמל שאמה-הכהן: לא, להיפך, יותר.

שי אייזנברג: חבר הכנסת מקלב, אנסה לעשות סדר רק בפרטים, בסדר?

אורי מקלב: יותר מ-10%.

אורי מקלב: לקחו ב-50% - - -

כרמל שאמה-הכהן: מתוך 16,000 במקור, 11,500 מגבייה.

גיתית שיינין: אם אפשר לעשות, כבודו, רגע סדר במספרים, כי נראה לנו - - -

שי אייזנברג: כבוד היושב-ראש, אעזור לכם ואעשה לכם סדר בנתונים.

שי אייזנברג: עד היום הוטלו 16,000 קנסות.

שי אייזנברג: מתוך ה-16,000 קנסות, 8,000 אנשים מצאו לנכון לפנות אלינו בבקשה לביטול קנס.

שי אייזנברג: מתוך ה-8,000 האלה, בינתיים דנו רק ב-5,000.

שי אייזנברג: מתוך ה-5,000 קיבלנו בקשה, כלומר נענינו בחיוב ל-90%, לדעתי אפילו לקצת יותר, אבל לצורך הזהירות וכי רוצים הצהרות – 90% קיבלנו - -

כרמל שאמה-הכהן: לא מספיק.

יהודה שושני: תגיד מה הסיבה.

שי אייזנברג: - - וצריך להדגיש, זה לפנים משורת הדין.

שי אייזנברג: זו מדיניות שהתחלנו בה, מכיוון שיש פה תחילת הדרך.

שי אייזנברג: הפרויקט יצא לדרך, יש הרבה אנשים שמתלוננים – כן יודעים, לא יודעים, אנחנו פה נוהגים כבית הלל.

שי אייזנברג: בסדר?

שי אייזנברג: אז זה דבר אחד.

שי אייזנברג: במקביל, מכיוון שכמו שאתם מבינים, אל"ף, יש עוד 3,000 פניות שעוד לא הגענו אליהן.

שי אייזנברג: ומכיוון שאנחנו כן דנים פנייה-פנייה, הארכנו את המועד לתשלום לכל מי שקיבל קנס או דרישה לחיוב מוגדל, יותר נכון, עד לסוף חודש יוני השנה.

שי אייזנברג: כך שלמעשה, יש אנשים שעוד לא שילמו.

שי אייזנברג: 400,000 האלו, הם 400,000 שקל שבינתיים שולמו בגין קנסות או אנשים שלא ערערו או אותם אנשים בודדים שהבקשה שלהם נדחתה.

שי אייזנברג: זה סדר בכל המספרים.

יהודה שושני: נוסעים כ-90,000 איש היום ברכבת הקלה מדי יום.

לאה ורון: זאת אומרת שבאותן 3,000 פניות תדונו ותמסרו חוות דעת בימים הקרובים - -

יהודה שושני: בוודאי.

לאה ורון: - - כדי לאפשר לאנשים, ככל שיידרש, לשלם את הסכומים, לשלם עד סוף יוני?

גיתית שיינין: החלטה, כן.

כרמל שאמה-הכהן: טוב, לעניין, לחוק.

גיתית שיינין: אם אוכל לסיים את דברי.

כרמל שאמה-הכהן: כן, סיימי בבקשה את דברייך.

גיתית שיינין: ראשית, כפי ששושני אמר, אכן הגיעה לידינו עכשיו הצעה שונה מהותית.

גיתית שיינין: מכיוון שבנוסף להטלה על הזכיין של מנגנון של ועדת ערר, שלא היה קבוע בחוק ערב הסכם הזיכיון, למשל, כפי שהיה בפרויקטים אחרים של ועדת ערר עצמה, עכשיו אנחנו גם רואים שיש כאן מנגנון נוסף, שגם הוא עם סדרי הדין שלו ועם כל המחויבויות והעלויות שכרוכות בו – גם אותו רוצים להטיל על הזכיין, וגם זה בשינוי כמובן מהסכם הזיכיון.

גיתית שיינין: כמו שכבר דיברנו אי-אלו פעמים במהלך החצי שנה של הדיונים שהיו על התיקון הקודם לפקודת מסילות הברזל, אנחנו שוב פעם חוזרים לאותו מצב שבו אנחנו אומרים למדינה, תקשיבו, אנחנו מוכנים לדבר, אבל יש לזה עלויות.

גיתית שיינין: ועל העלויות הישירות האלה, לפי הסכם הזיכיון, אנחנו רשאים לדרוש פיצוי מסוים, פיצוי הוגן.

גיתית שיינין: ובסופו של דבר המדינה אומרת, אוקיי הבנתי, אז אני הולכת לשנות את ההסכם הזה בעצם בחוק, ותראו אם תצליחו או לא תצליחו לקבל משהו.

גיתית שיינין: ההתנהלות הזאת, באופן שיטתי ועקרוני כמשהו שאנחנו רואים אותו כדפוס חוזר, מאוד בעייתית בסופו של דבר בהתקשרות בין המדינה לבין זכיין, לבין גוף פרטי.

גיתית שיינין: זאת אומרת, זה גם חורג, לדעתנו, מעבר לגבולות הדיון של הזכיין הספציפי הזה, זה משליך בכלל על התנהלות של מדינה מול מתקשרים פרטיים בחוזים אתה.

כרמל שאמה-הכהן: אוקיי.

כרמל שאמה-הכהן: כן.

דוד רותם: אני מוכרח לומר, אדוני, ישבתי כבר בכמה ועדות, אבל חוסר הבנה מוחלט כזה עוד לא ראיתי.

דוד רותם: זה הצעות חוק ממשלתיות?

דוד רותם: הממשלה מנסה פה לעשות תרגיל לזכיין?

דוד רותם: זה הצעות חוק פרטיות של חברי כנסת, שראו אזרחים "נמחקים", ראו אזרחים סובלים.

דוד רותם: אחרי עשר שנים שאזרחי ירושלים סבלו מבניית הרכבת הקלה, עכשיו הם גם לא יכולים לנסוע בה כמו שצריך, כי על כל דבר מקבלים קנס.

דוד רותם: אני לא מבין מה רוצה הזכיין.

דוד רותם: הרי הוא כבר אומר שהוא, לפנים משורת הדין, עושה ועדות ערר ובודק את ההשגות, אז שיהיה מבסוט.

דוד רותם: עכשיו זה יהיה קבוע בחוק, תהיה דרך ואפשר יהיה גם להגיש על זה השגה.

דוד רותם: ולכן, עם כל הכבוד, אני חושב שכל הדברים – זה שהם קיבלו עכשיו נוסח חדש, הם היו צריכים לעקוב אחרי החוק הזה.

דוד רותם: בחוק הזה כתוב שצריך לתאם את זה עם משרדי הממשלה והתיאום לוקח זמן.

דוד רותם: זה מה שמגיע לישיבת הוועדה.

דוד רותם: אם הם רוצים ללכת לנוסח המקורי, רק שיצהירו שהם מעדיפים את הנוסח המקורי של הצעת החוק.

דוד רותם: כן, זה מה שאתם מעדיפים?

דוד רותם: את הנוסח המקורי, כדי שלא תגידו - - -

כרמל שאמה-הכהן: לא, ברור שלא.

כרמל שאמה-הכהן: סעיף 2, יש למישהו הערות?

כרמל שאמה-הכהן: אין לאף אחד הערות?

כרמל שאמה-הכהן: מי בעד סעיף 2?

כרמל שאמה-הכהן: בעד – פה אחד

כרמל שאמה-הכהן: אושר פה אחד.

אורי מקלב: אנחנו מצביעים במקום - - -

לאה ורון: כן, חבר הכנסת מקלב מצביע במקום חבר הכנסת אייכלר.

לאה ורון: חבר הכנסת רותם מצביע במקום חבר הכנסת אילטוב.

דוד רותם: סעיף 3.

דוד רותם: ופה, אני מבקש להוסיף עוד סעיף, אני רק צריך שמישהו ינסח לי אותו.

אורי מקלב: עד.

דוד רותם: עד להקמת ועדת הערר יוארך המועד להגשת ההשגה, כדי שגם אם מישהו קיבל היום וזה רק נכנס לתוקף בעוד שלושה חודשים, אז תישמר לו הזכות להגיש את ההשגה ואת הערר.

יערה למברגר: אני מבינה את הכוונה הטובה של חבר הכנסת רותם, אבל אני רואה איזשהו קושי מסוים בלהחיל את זה אחורה.

יערה למברגר: אתן דוגמה, אדם - - -

דוד רותם: לא אחורה, קדימה.

יערה למברגר: לא, אדם שכבר קיבל לפני כניסתו לתוקף של החוק – בעצם שימו לב שהפרדנו פה בין ענייני ההשגה.

יערה למברגר: הם הולכים להתקיים ממש מיום פרסום החוק, לא מיום התחילה, מיידית מהיום שהחוק יעבור; הסעיפים שקשורים להשגה, לרבות הסעיף שנוגע לריבית, שעוצר את מניין הריבית, סידרנו גם את עניין הריבית.

דוד רותם: אבל את יודעת מה יקרה, החוק יתפרסם בעוד חודש, מאותו יום יש השגה לוועדת ההשגות.

דוד רותם: ועדת ההשגות - -

אורי מקלב: תדחה.

דוד רותם: - - דוחה את כל הבקשות.

דוד רותם: ומכיוון שאין עדיין ועדת ערר, אני לא יכול לערער, אז אני תקוע.

דוד רותם: אז תקבעו סעיף שאומר שההשגות מיום פרסומו של חוק - - -

יערה למברגר: אגיד מה מטריד אותי, מטרידה אותי סיטואציה של אדם – אני מהאנשים המסודרים, אני מקבלת דוח, אני משלמת אותו יום אחרי, אולי זה מטומטם.

יערה למברגר: האנשים המסודרים, אלה שרצו לשלם מייד וכבר שילמו, ה-450,000 שקלים האלה, הם במירכאות נפגעים.

יערה למברגר: למה הם נפגעים?

יערה למברגר: כי הם לא יוכלו להגיע עכשיו לוועדת הערר, אני מניחה שלא יחזירו להם את הכסף.

דוד רותם: נכון.

דין ליבנה: נכון.

יערה למברגר: אז למה צריך אדם זה להיפגע, לעומת אדם אחר שהוא דחיין מטבעו.

דוד רותם: לא, אני לא מדבר על דחיין מטבעו, סליחה.

כרמל שאמה-הכהן: הדחיין לקח סיכון.

יערה למברגר: אז לקח סיכון והרוויח.

דוד רותם: אז לא הבנת את מה שאני אומר.

דוד רותם: החוק הזה עובר קריאה שנייה ושלישית ומתפרסם בעוד חודש.

דוד רותם: כמה זמן עד שתהיה ועדת ערר?

דין ליבנה: ועדת ערר, בערך שלושה חודשים.

יערה למברגר: אפשר לעשות את זה אולי, שזה על חיוב מוגדל שניתן החל מיום הפרסום של החוק.

אורי מקלב: כן, על זה דיברנו.

דוד רותם: כן, זה מה שאני רוצה, שמיום הפרסום, כשאדם קיבל דוח.

כרמל שאמה-הכהן: אוקיי, בסדר.

יערה למברגר: יש לנו עוד הערה, אם אפשר.

כרמל שאמה-הכהן: בבקשה, ברור.

יערה למברגר: יש עניין שאנחנו מתלבטים בו ובגלל לוחות הזמנים לא הספקנו ללבן אותו עד הסוף, זה האם אדם שיפנה לוועדת ערר יצטרך לצרף תצהיר.

יערה למברגר: כך מקובל היום בהוצאה לפועל.

כרמל שאמה-הכהן: הייעוץ המשפטי של הוועדה מתנגד.

איתי עצמון: לא, אני שואל למה לחייב בדבר כזה?

גיתית שיינין: זה גם ההליך, למיטב ידיעתי בכביש 6 וכו'.

יערה למברגר: אנחנו רוצים שהנושא הזה לקראת קריאה שנייה ושלישית - - -

דוד רותם: נדבר על זה בהמשך.

יערה למברגר: נדבר על זה לקראת הקריאה השנייה והשלישית.

כרמל שאמה-הכהן: בהכנה לשנייה ושלישית, זה תמיד פתרון טוב.

דוד רותם: נדון בזה בשנייה ובשלישית.

כרמל שאמה-הכהן: עוד הערות?

איתי עצמון: בהקשר הזה רציתי לשאול, אם אנחנו כרגע מדברים על הסדרי התחילה והתחולה, התקנות ששר התחבורה, בהסכמת שר המשפטים, יהיה מוסמך לקבוע לעניין ההשגה לא ימנעו בעצם הגשת השגה.

דין ליבנה: לא ימנעו, ניתן להגיש - - -

איתי עצמון: זה לא מותנה בהתקנת תקנות.

יערה למברגר: לא, זה לא מותנה.

דין ליבנה: ניתן יהיה להגיש השגה מיום תחילתו של חוק זה, כפי שמגישים השגה היום, שזו הבקשה לביטול עצמי.

איתי עצמון: היום זה לא מעוגן בחוק, פשוט.

דין ליבנה: היום זה וולונטרי.

יערה למברגר: זה יהיה מעוגן, אבל זה לא יעצור בעצם את ה - - -

גיתית שיינין: אני מתנצלת, אבל אנחנו חייבים להעיר שוב פעם בנקודה הזו.

גיתית שיינין: הנושא הזה של לבוא ולהגיד כאילו יש איזושהי השגה – אין השגה.

גיתית שיינין: הזכיין מפעיל במסגרת פניות הציבור שלו, מקבל גם פניות ציבור שבנוסח הזה, והוא מטפל בהן במסגרת מנגנונים פנימיים שהוא קבע.

גיתית שיינין: לבוא ולהחיל עכשיו מנגנון חדש לגמרי, שהוא אך ורק על הזכיין, אין אף פרויקט דומה שיש עליו דבר כזה.

גיתית שיינין: וזה באופן מאוד-מאוד בוטה מנוגד להסכם הזיכיון.

גיתית שיינין: אני מאוד מעריכה את פועלו של חבר הכנסת רותם, וברור לי שמדובר בהצעת חוק פרטית.

כרמל שאמה-הכהן: תגידי, אבל איפה יש צעקה צרכנית כזו, זעקה של צרכים כנגד קנסות, על מנגנון של קנסות?

כרמל שאמה-הכהן: לא מישהו אחד מתלונן, נודניק, עוד איזה מישהו – יש צעקה של הציבור, אי-אפשר להתעלם.

כרמל שאמה-הכהן: כשהציבור צועק, הוא לא צועק סתם.

יערה למברגר: אני לא יודעת איך הציבור - - -

גיתית שיינין: כבודו, יש צעקה של הציבור לגבי הרבה מאוד דברים.

כרמל שאמה-הכהן: לא.

גיתית שיינין: אנחנו גם באנו בדין ודברים בהצעות למשרדי ממשלה, כדי לנסות לפתור את זה בצורה שאכן, כמו שציינתי, תיתן איזשהו פיצוי הולם על השינוי החוזי שעליו מדובר.

גיתית שיינין: כחלק מזה דובר גם על הצעות שנגעו, אגב, לכל מיני פתרונות לטיפול בנושא הזה, אשר נדחו.

גיתית שיינין: ולכן, כשאני מדברת על מדינה, ברור שגם המדינה היא זו – אם יש את ועדת שרים לענייני חקיקה, שנתנה גיבוי להצעת החוק הזו.

גיתית שיינין: ברור שיש כאן גם עניין של משא ומתן שלנו מול המדינה.

אורי מקלב: אבל אני חושב שהמכתב הזה - - -

דוד רותם: המדינה לא נתנה גיבוי.

דוד רותם: אני רוצה להגיד לך משהו, החוק הזה היה עובר בהרבה יותר כייף וגם הייתי נהנה אם הממשלה היתה מתנגדת.

דוד רותם: אוי, איזה תענוג זה היה.

דוד רותם: את מבינה, זה עוד שלושה מנדטים בבחירות.

אורי מקלב: חברי חבר הכנסת רותם, אתה מודע לכך, רק שנייה, סליחה - - -

גיתית שיינין: חס וחלילה שהיא - - -

דוד רותם: והייתי מתחלק אתם עם מקלב.

כרמל שאמה-הכהן: אין לנו זמן.

כרמל שאמה-הכהן: בואו, חברים.

כרמל שאמה-הכהן: אני חייב לסיים פה.

כרמל שאמה-הכהן: יש עוד דיון היום.

אורי מקלב: אבל זו לא הפתעה, אדוני, חברי חבר הכנסת רותם.

אורי מקלב: ראשית, המדינה קיבלה את המכתב מ"סיטיפס" על כך שכל אישור לחוק הזה יגרום להפרת חוזה חמורה, הממשלה מודעת לכך, גם ועדת שרים היתה מודעת לכך.

אורי מקלב: חשוב לציין שדברים אחרים – תוספת להצעות החוק שלנו, גם בהצעת החוק של חבר הכנסת רותם, שזה להוריד את סכום הקנס, וגם בהצעת החוק אחרת שלי ושל עוד חברי כנסת, ששם מדובר על מתן אזהרה לפני שנותנים קנס, עוד לא אושרו על-ידי הממשלה.

אורי מקלב: והנימוקים שקיבלתי, זה בעקבות מכתב שהגיע מהיועצים המשפטיים של חברת "סיטיפס", שמאיימים על הממשלה שהם יהיו חשופים לתביעות, ולכן בשלב הזה לא רצו, אז ככה שאנחנו רוצים.

אורי מקלב: קודם כל, זה גם בא לכם בהפתעה שמנכ"ל החברה ואחרים – תרגישו קצת מעין מה זה נקרא, שאדם עולה לרכבת ויש לו משהו בהפתעה שהוא מקבל.

אורי מקלב: אבל אני רוצה מלה אחת - - -

כרמל שאמה-הכהן: אורי, תודה.

אורי מקלב: אבל אני רוצה מלה אחת, ברשותך, אדוני היושב-ראש, לפני ההצבעה.

אורי מקלב: קודם כל, אני רוצה להודות לך.

אורי מקלב: ממש להודות לך על כך שקיימת את הישיבה.

דוד רותם: זה אחרי קריאה שנייה ושלישית.

אורי מקלב: אני רוצה להגיד לך שאני לא יודע מה יהיה בקריאה שנייה ושלישית.

אורי מקלב: בשלב הזה, אני חושב שמגיעה תודה מיוחדת ליושב-ראש – מי כמוך, כיושב-ראש ועדת החוקה, יודע מה זה לקיים דיון בתוך הלחץ שיש.

אורי מקלב: אבל ביום הזה, זאת אומרת, ביום ראשון, זה לא יום סטנדרטי, ובשעה הזאת המאוחרת, בלי ארוחת צהריים, שאתה לקחת על עצמך במהירות לעשות את זה, בגלל שזעקת האזרחים באמת קרובה ללבך ולכל צוות הוועדה, ואתם ראיתם לנכון לדון בזה מיידית עכשיו.

אורי מקלב: אני מאחל לנו ולך שזאת לא תהיה הצעת החוק האחרונה שאתה דן בה בקדנציה הזו שלך, אלא שיהיה לזה המשך.

אורי מקלב: ואם זו אחרונה, אנחנו גם נודה לך על העבר, אבל אני מאוד מאחל שזו לא תהיה.

כרמל שאמה-הכהן: תודה.

אורי מקלב: אני רק רוצה להגיד, לאור דבריו של מנכ"ל החברה, זה ללא תקדים.

אורי מקלב: ממש אין תקדים כזה במדינה עד היום שחברה עסקית פרטית קונסת אנשים.

אורי מקלב: לא קיים דבר כזה.

אורי מקלב: גם כששוטר נותן קנס לבן-אדם, פקח עירוני, אנחנו יודעים שזה על הגבול – האם הוא גם רשות שופטת?

אורי מקלב: הוא צודק בעניין הזה?

אורי מקלב: איך הוא שפט?

אורי מקלב: הוא ראה שהוא עשה ככה?

אורי מקלב: הוא לא ראה?

אורי מקלב: הוא צודק?

אורי מקלב: נותן לו קנס.

אורי מקלב: אנחנו יוצאים מנקודת הנחה שזו לא חברה פרטית, שזו ממשלה, שזו עירייה, שמי שנותן קנס אין לו עניין אישי, אבל - -

כרמל שאמה-הכהן: מקלב.

אורי מקלב: - - כשחברה עסקית פרטית עם אינטרסים כלכליים - -

כרמל שאמה-הכהן: אורי.

אורי מקלב: - - היא זאת שתיתן קנסות - -

דוד רותם: אורי - - -

אורי מקלב: - - ואני שואל, אדוני, אתה כעורך-דין, היעלה על הדעת - - -

דוד רותם: אורי, קונסים את החרדים למטה בגללך.

כרמל שאמה-הכהן: אורי.

אורי מקלב: חצי משפט אחרון – בלי עוד ערכאה של ועדת ערר, אז לזה היו צריכים חוק?

אורי מקלב: בהסכם זה היה צריך להיות.

דוד רותם: תודה רבה לך, תודה.

אורי מקלב: תודה לך.

כרמל שאמה-הכהן: כן.

יהודה שושני: יש אפשרות?

יהודה שושני: רק משפט אחד – תראה, כבוד חבר הכנסת, המנגנון של האכיפה והמדיניות נקבעו על-ידי המדינה.

יהודה שושני: היום במדינת ישראל זו פעם ראשונה - -

אורי מקלב: על השולחן הזה.

יהודה שושני: - - שיש מערכת פתוחה - -

כרמל שאמה-הכהן: טעינו.

יהודה שושני: - - שאין לאנשים שום מגע - - -

אורי מקלב: הפה שקלקל הוא הפה שיתקן - - -

יהודה שושני: אין לאנשים מגע, לא עם נהג ולא עם בקרה.

כרמל שאמה-הכהן: שושני, בוא, אין לנו - - -

אורי מקלב: עד היום בכנסת, אדוני, היו רק דיבורים, היום זה חוק.

כרמל שאמה-הכהן: יש לי עוד דיון היום.

דוד רותם: אפשר להצביע?

דוד רותם: תודה רבה לך.

כרמל שאמה-הכהן: מצביעים על סעיף 3 עם התיקונים שהוסכמו.

איתי עצמון: שהתיקון הוא בעצם בסעיף קטן (ב) – למחוק את התיבה "למעט סעיפי ההשגה"?

דין ליבנה: לא.

יערה למברגר: לא.

דוד רותם: לא.

יערה למברגר: שהכול יהיה כמו סעיפי ההשגה.

אורי מקלב: לא, להוסיף את מה שאתה אמרת בסעיפים.

כרמל שאמה-הכהן: התיקונים ברורים או לא?

יערה למברגר: בהתחלה אמרנו שסעיפי ההשגה - - -

איתי עצמון: רציתי לדעת למה הממשלה מסכימה.

יערה למברגר: שהכול יהיה כמו סעיפי ההשגה.

כרמל שאמה-הכהן: אוקיי.

אורי מקלב: אוקיי.

יערה למברגר: סעיפי ההשגה אמרנו – מיידית, אחר כך ועדות הערר – שלושה חודשים, אחרי זה - - -

אורי מקלב: אז גם בזה יהיה.

איתי עצמון: אי-אפשר רק בוועדת ערר מייד.

דוד רותם: לא.

קריאות: - - -

אורי מקלב: התאריכים יוקפאו.

יערה למברגר: התאריכים - - -

דין ליבנה: לא.

דין ליבנה: ההליכים יוקפאו מפרסומו של חוק זה ועד שלושה חודשים.

דוד רותם: בדיוק.

דין ליבנה: אנחנו ננסח את זה עם הייעוץ המשפטי.

לאה ורון: הנציגה של משרד האוצר, גב' מורן מזור, פה?

קריאה: מר מורן מזור.

לאה ורון: אה, סליחה, מר, sorry, אני ממש מתנצלת.

נדב צוק: הוא לא פה.

נדב צוק: אני פה.

לאה ורון: אתה פה על מנת להודיע אם - - -

כרמל שאמה-הכהן: עלות תקציבית יש?

נדב צוק: לא, לא, אני לא מאגף תקציב.

נדב צוק: מהחשב הכללי.

דוד רותם: אין עלות תקציבית.

לאה ורון: מי נציג האוצר שמודיע לוועדה האם ההצעה כרוכה בעלות מתקציב המדינה?

כרמל שאמה-הכהן: אין.

נדב צוק: אנחנו לא יודעים.

נדב צוק: יכול להיות ש - - -

לאה ורון: אני יודעת שאין, אבל את זה הם צריכים להודיע.

כרמל שאמה-הכהן: בסדר, ברור שאין.

קריאה: שיתבעו.

קריאות: - - -

כרמל שאמה-הכהן: לא, ברור שאין נציג שיגיד את זה.

קריאה: יש עלות.

קריאות: - - -

כרמל שאמה-הכהן: עד יום חמישי.

לאה ורון: עד יום חמישי?

כרמל שאמה-הכהן: עד יום חמישי האוצר - - -

לאה ורון: בבקשה תפנה לאגף התקציבים ותמסור להם.

לאה ורון: תודה רבה, נדב.

כרמל שאמה-הכהן: מי בעד הסעיף עם התיקונים?

כרמל שאמה-הכהן: בעד – פה אחד

כרמל שאמה-הכהן: אושר פה אחד.

כרמל שאמה-הכהן: תודה רבה לכולם.

כרמל שאמה-הכהן: הישיבה נעולה.